Борис Младенов-Young
Това е българинът
недоволен!…

chitanka.info

Това е българинът — недоволен!

От всичко. Но най-вече от властта.

Все търси келепир, живот охолен,

а днес не стават вече чудеса.

От безработицата се оплаква,

но работа когато му дадеш,

не той, а да я върши друг очаква —

по кръшкането просто няма Еш.

Готов е чужди задници да ближе,

на Изток и на Запад се върти,

подлага се да го дои и стриже

тоз, хвърлящ по-голямите трохи.

Но няма да запретне сам ръкави

и икономиката да оправи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.